নবীগঞ্জ প্রতিনিধি ॥ নবীগঞ্জ উপজেলার দেবপাড়া ইউনিয়নের বৈঠাকাল গ্রামে আলোচিত লন্ডন প্রবাসী আব্দুল গণি ও তার পরিবারের বিরুদ্ধে জাল জালিয়াতির মাধ্যমে ভুয়া ইছরাক মিয়া সেজেঁ লন্ডন পাড়ি দেয়াসহ মৃত ইছরাক মিয়ার কোটি টাকার সম্পত্তি দখলের পায়তারার অভিযোগ পাওয়া গেছে। উক্ত অভিযোগ করেন মৃত ইছরাক মিয়ার নাতি কুর্শি ইউপির মোতাজিলপুর গ্রামের মোঃ সাদিক মিয়া। তিনি গতকাল মঙ্গলবার দুপুরে নবীগঞ্জ প্রেসক্লাবে সংবাদ সম্মেলনে লিখিত বক্তব্যে উক্ত অভিযোগ করেন। এ সময় মৃত ইছরাক মিয়ার ছেলে ও মেয়েরা উপস্থিত ছিলেন। মোঃ সাদিক মিয়া এ ব্যাপারে মাননীয় প্রধানমন্ত্রীসহ আইন প্রয়োগকারী সংস্থার নিকট প্রয়োজনীয় ব্যবস্থা গ্রহনের জন্য আকুল আবেদন জানান। পাশাপাশি প্রতারক আব্দুল গনির পাসর্পোট জব্দ করলেই জাল জালিয়াতির তথ্য বের হয়ে আসবে বলেও তিনি দাবী জানান।